《惜分飞 蠡城别友》
清代·万树

豆酒新槽花露滴。小宴橙香菊色。离思谁知得。鲤鱼桥下风边笛。

柳外疏星珠历历。独倚乌篷画楫。明月能相忆。送人直过西兴驿。

作者简介：（1630前后—1688）清江苏宜兴人，字红友，又字花农，号山翁。国子监生。康熙十八年起，先后在福建、广东任吴兴祚幕僚。工词曲，曾作传奇及杂剧二十余种。尤精词律。有《词律》、《香胆词》、《拥双艳三种曲》、《璇玑碎锦》等。